

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ,**

**ΠΕΡΙΦΕΡΕΙΑΚΗ ΔΙΕΥΘΥΝΣΗ**

**Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΚΕΝΤΡΙΚΗΣ ΜΑΚΕΔΟΝΙΑΣ**

**ΔΙΕΥΘΥΝΣΗ Π.Ε. ΑΝΑΤΟΛΙΚΗΣ ΘΕΣ/ΝΙΚΗΣ**

**19ο ΔΗΜ. ΣΧΟΛΕΙΟ ΘΕΣΣΑΛΟΝΙΚΗΣ**

**Τ.Κ. 54454**

**Τηλ. 2310914680 –Τηλ. +Fax: 2310915450**

**Πληροφορίες: Νικόλαος Β. Φωτόπουλος**

**e-mail: mail@19dim-thess.thess.sch.gr**

**Θεσσαλονίκη, 26-9-2017**

**Αριθ. Πρωτ.: 720**

**Προς: Δ/νση Π.Ε. Ανατολικής Θεσ/νίκης**

##### 

**Θέμα: “ Πρόσκληση εκδήλωσης ενδιαφέροντος ταξιδιωτικών γραφείων για την επίσκεψη μαθητών –τριών της ΣΤ΄ τάξης και συνοδών τους στη Βουλή των Ελλήνων.”**

O Διευθυντής του **19ου Δημoτικού Σχολείου Θεσσαλονίκης** προσκαλεί σε εκδήλωση ενδιαφέροντος τουριστικά πρακτορεία για τη διοργάνωση της τριήμερης εκδρομής της Στ΄ τάξης του Σχολείου στην Αθήνα.

Η εκδρομή θα πραγματοποιηθεί το διάστημα από **03-11-2017 έως και 05-11-2017** (δύο διανυκτερεύσεις) με συμμετοχή **32 μαθητών/τριών**, **31 γονέων - κηδεμόνων και 1 αρχηγού εκπαιδευτικού και 3 συνοδών εκπαιδευτικών**.

Η μετάβαση από τη Θεσσαλονίκη στην Αθήνα και αντίστροφα θα γίνει με λεωφορείο μέσω ΠΑΘΕ με τις απαιτούμενες από τον Κ.Ο.Κ στάσεις. Οι μετακινήσεις εντός της πόλης των Αθηνών θα γίνεται με λεωφορείο του πρακτορείου. Η επίσκεψη θα πραγματοποιηθεί σύμφωνα με το κάτωθι πρόγραμμα:

|  |  |  |
| --- | --- | --- |
| **ΗΜΕΡΑ** | **ΩΡΑ** |  |
| **Παρασκευή 03/11** | 6:00 | Αναχώρηση από το σχολείο |
|  | 10:00 | Μνημείο Θερμοπυλών |
|  | 16:00 | Περιήγηση στο Ζάππειο-Παναθηναϊκό Στάδιο |
|  | 17:00 | ΕΠΙΣΚΕΨΗ ΣΤΗ ΒΟΥΛΗ |
|  | 19:00 | Τακτοποίηση στο ξενοδοχείο-φαγητό |
|  |  |  |
| **Σάββατο 04/11** | 08:30 | Αναχώρηση από το ξενοδοχείο |
|  | 09:00 | ΝΕΟ ΜΟΥΣΕΙΟ ΑΚΡΟΠΟΛΗΣ |
|  | 10:30 | ΒΡΑΧΟΣ ΑΚΡΟΠΟΛΗΣ |
|  | 13:00 | Εθνικό Αρχαιολογικό Μουσείο |
|  | 14:30 | Πλάκα- Μοναστηράκι |
|  | 19:00 | Επιστροφή στο ξενοδοχείο- Ξεκούραση-Φαγητό |
|  |  |  |
|  | 08:30 | Αναχώρηση |
| **Κυριακή 05/11** | 09:00 | Παλαιά Βουλή |
|  | 11:00 | Σύνταγμα-Παρέλαση Ευζώνων |
|  | 12:30 | Αττικό Πάρκο-Δελφίνια |
|  | 14:30 | Αναχώρηση – Επιστροφή στο σχολείο |

**Η προσφορά θα πρέπει να περιέχει απαραιτήτως και να εξασφαλίζει τα παρακάτω:**

* Υπεύθυνη δήλωση ότι το ταξιδιωτικό πρακτορείο διαθέτει το **ειδικό σήμα** λειτουργίας, το οποίο πρέπει να βρίσκεται σε ισχύ (κατάθεση με την προσφορά).
* Υποχρεωτική Ασφάλιση (αστικής – επαγγελματικής) Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού εκπ/κού ή για τους συμμετέχοντες στην εκδρομή του συγκεκριμένου σχολείου.
* Διασφάλιση ότι το λεωφορείο με τα οποίο θα πραγματοποιηθεί η εκδρομή πληροί τις απαιτούμενες από το νόμο προδιαγραφές για τη μεταφορά μαθητών, είναι άριστης κατάστασης και θα είναι διαθέσιμα για τις μετακινήσεις των μαθητών/τριών, σύμφωνα με το πρόγραμμα.
* Αναλυτικά το πρόγραμμα των μετακινήσεων και ξεναγήσεων για κάθε ημέρα.
* Όνομα και κατηγορία καταλύματος με πρωινό, αριθμό δωματίων και κλινών, με τις παρεχόμενες υπηρεσίες.

1. Κατάλυμμα: **President** ( Λεωφόρος Κηφησίας) ή **Divani Palace Athens** (Παρθενώνος 19) ή πρόταση του πρακτορείου για ξενοδοχείο στο ιστορικό κέντρο της Αθήνας

* Υπηρεσίες καταλύματος:
* α) Δίκλινα ή τρίκλινα για τους μαθητές και τους γονείς τους και μονόκλινα δωμάτια για τους συνοδούς εκπαιδευτικούς που να βρίσκονται κοντά και κατά προτίμηση στον ίδιο όροφο/ορόφους.

β) Πρωινό με ημιδιατροφή με ένα τουλάχιστον γεύμα σε μπουφέ, εντός του ξενοδοχείου.

Η προσφορά θα είναι με ημιδιατροφή και χωρίς ημιδιατροφή

Η δε τοποθεσία του θα πρέπει να είναι :

α) ασφαλής από άποψη οδικής κυκλοφορίας (με επαρκείς σημάνσεις,

σηματοδότες, διαβάσεις κλπ).

β) ασφαλής ως προς την εγγύτητα της με περιοχές πιθανού κινδύνου

εγκληματικότητας, παραβατικότητας και τα λοιπά συναφή,

γ) ασφαλής ως προς την σωματική ασφάλεια και ακεραιότητα των

μαθητριών και μαθητών (π.χ. εγγύτητα με φρεάτια, εγκαταλειμμένες οικοδομές κλπ).

**Λοιπές Υπηρεσίες:**

* Να υπάρχει επίσημος διπλωματούχος ξεναγός στο Βράχο της Ακρόπολης στο Μουσείο Ακρόπολης, στο Αρχαιολογικό Μουσείο
* Πριν την εκκίνηση της εκδρομής θα δοθεί ατομική απόδειξη σε κάθε έναν συμμετέχοντα.
* Την αποδοχή από το πρακτορείο ποινικής ρήτρας 3.000 ευρώ σε περίπτωση αθέτησης των όρων του συμβολαίου από τη μεριά του
* Δυνατότητα αλλαγής του προγράμματος λόγω αστάθμητων παραγόντων, σύμφωνα με τις υποδείξεις του αρχηγού εκπ/κού της επίσκεψης.
* Σε περίπτωση που δε θα πραγματοποιηθεί η επίσκεψη στις προβλεπόμενες ημερομηνίες λόγω μη συμμετοχής των ενδιαφερομένων ή ανώτερης βίας (πλημμύρες κ.λπ.), δεν θα έχει καμία επιβάρυνση το Σχολείο και τα όλα τα χρήματα θα επιστραφούν στους δικαιούχους ή θα εξεταστεί η περίπτωση να πραγματοποιηθεί η επίσκεψη σε άλλες ημερομηνίες.
* Επιστροφή του ποσού συμμετοχής μαθητή στην επίσκεψη, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του.
* Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό που θα συντάξει το τουριστικό πρακτορείο και θα καταθέσει μαζί με την προσφορά του.

**Σύνταξη και υποβολή προσφορών:**

Οι προσφορές υποβάλλονται στο σχολείο, σε κλειστό φάκελο και δεν πρέπει να έχουν ξύσματα, σβησίματα, προσθήκες, διορθώσεις.

Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και να έχει μονογραφηθεί.

Η προσφορά θα απορρίπτεται εάν σ’ αυτήν υπάρχουν ασάφειες κατά την κρίση του οργάνου αξιολόγησης των προσφορών.

Όσοι ενδιαφέρονται να λάβουν μέρος μπορούν να υποβάλλουν τις προσφορές τους προσωπικά ή με εκπρόσωπό τους στο ενδιαφερόμενο σχολείο.

Για τη νομιμότητα της διαδικασίας, τα συμμετέχοντα πρακτορεία οφείλουν να διαθέτουν σε ισχύ: 1) άδεια από τον ΕΟΤ και 2) ασφαλιστική και φορολογική ενημερότητα.

**Ο διαγωνισμός δεν είναι μόνο μειοδοτικός**. Θα ληφθεί υπόψη η όσο το δυνατόν αναλυτική περιγραφή των μέσων και των υπηρεσιών (όπως ζητούνται από την προκήρυξη) καθώς και η εμπειρία των τουριστικών γραφείων σε πολυήμερες σχολικές εκδρομές .

Τέλος, η ασφαλής μεταφορά από τη Θεσσαλονίκη και αντίστροφα, καθώς και η ποιοτικότερη παροχή υπηρεσιών διαμονής στο ξενοδοχείο, θα αποτελέσουν τα ουσιαστικότερα κριτήρια στην επιλογή της καλύτερης πρότασης από την επιτροπή αξιολόγησης που θα οριστεί με πράξη του Διευθυντή του σχολείου.

Οι προσφορές θα πρέπει να κατατεθούν σε κλειστούς φακέλους μέχρι τη **Παρασκευή 29-09-2017** και ώρα **13:15 π.μ.** στο γραφείο της Δ/νσης του Δημοτικού Σχολείου. **Οι εκπρόθεσμες προσφορές δε θα ληφθούν υπόψη.**

Παρακαλούμε για τις δικές σας ενέργειες.

Ο Δ/ντής του Σχολείου

Νικόλαος Β. Φωτόπουλος